polyglot-tagger/wikipedia-language-snippets-filtered huggingface dataset:
எதி ஒரு கைகூடும் மேலாண்மை பாணியைப் பராமரித்தார். மேலும் பெரும்பாலும் குருமார்கள் மற்றும் அரசியல்வாதிகளை விமர்சித்தார். எதி பாக்கித்தானில் மத சகிப்புத்தன்மையின் வலுவான ஆதரவாளராக இருந்தார். கத்ரீனா சூறாவளியால் பாதிக்கப்பட்டவர்களுக்கும் 1985 எத்தியோப்பியாவில் ஏற்பட்ட பஞ்சத்திற்கும் ஆதரவாக இருந்தார். அமைதிக்கான நோபல் பரிசுக்கு எதி பல முறை பரிந்துரைக்கப்பட்டார். காந்தி அமைதி விருது, அக்மதியா முஸ்லிம் அமைதி பரிசு மற்றும் யுனெஸ்கோ-மதன்ஜீத் சிங் பரிசு உட்பட பல விருதுகளை எதி பெற்றுள்ளார்.
1928 இல் இந்தியாவின் குசராத்தின் பன்த்வாவில் பிறந்த எதி பின்னர் கராச்சிக்கு குடிபெயர்ந்தார். அங்கு கராச்சியின் குறைந்த வருமானத்தில் வசிப்பவர்களுக்கான ஒரு இலவச மருந்தகத்தை நிறுவினார். 1957-ஆம் ஆண்டில் கராச்சி வழியாக ஒரு ஆசிய காய்ச்சல் தொற்றுநோய் பரவியபோது எதியின் தொண்டு நடவடிக்கைகள் விரிவடைந்தன. அதே ஆண்டில் தனது முதல் முதலுதவி வண்டி வாங்க நன்கொடைகள் கிடைத்தன. பின்னர் இவர் தனது மனைவி பில்கிஸ் எதியின் உதவியுடன் தனது தொண்டு வலையமைப்பை விரிவுபடுத்தினார்.
இவர் 2009 இல் தேசிய பொது வானொலியில் பேசும்போது "நடைபாதையில் மக்கள் கிடப்பதை நான் கண்டேன் . . . கராச்சியில் காய்ச்சல் பரவியது, அவர்களுக்கு சிகிச்சையளிக்க யாரும் இல்லை. எனவே நான் பெஞ்சுகளை அமைத்து மருத்துவ மாணவர்களை தன்னார்வத் தொண்டுக்கு அழைத்துச் சென்றேன். நான் பணமில்லாமல் இருந்தேன். தெருவில் நன்கொடைகளை கேட்டுப் பெற்றுக் கொண்டேன். மக்கள் கொடுத்தார்கள். எனது வேலையைத் தொடங்க இந்த 8-க்கு -8 அறையை வாங்கினேன். " என்று கூறினார்.
பல உயர் பாக்கித்தான் அதிகாரிகளிடமிருந்து அவரது மரணத்திற்கான எதிர்வினைகள் வந்தன. பிரதமர் நவாஸ் ஷெரீப், "மனிதகுலத்தின் ஒரு சிறந்த ஊழியரை நாங்கள் இழந்துவிட்டோம்" என்றும், சமூக ரீதியாக பாதிக்கப்படக்கூடிய, வறிய, உதவியற்ற மற்றும் ஏழைகளானவர்களுக்கு அவர் அன்பின் உண்மையான வெளிப்பாடாக இருந்தார்." என்றும் கூறினார். இராணுவத் தளபதி ரஹீல் ஷெரீப், அவரை "உண்மையான மனிதாபிமானம்" என்று அழைத்தார்.
இவரது மகன் பைசல் எதி, மனைவி பில்கிஸ் எதி மற்றும் மகள்கள் ஆகியோர் இவரது உடல்நலக்குறைவின் போது அமைப்பின் அன்றாட நடவடிக்கைகளை நிர்வகித்தனர். 1990 ஆம் ஆண்டில் இந்தியாடுடே இவரை பாக்கித்தானின் அன்னை தெரேசாவின்]] பதிப்பாக ஒரு முறை குறிப்பிட்டது. மேலும் பிபிசி இவர் "பாக்கித்தானின் மிகவும் மரியாதைக்குரிய நபராக கருதப்படுவதாகவும், சிலரால் கிட்டத்தட்ட ஒரு துறவியாகக் காணப்பட்டார்" என்றும் எழுதியது.
2014 ஆம் ஆண்டில், இந்த அறக்கட்டளையில் 400,000 டாலர் ரொக்கமாக கொள்ளையடிக்கப்பட்டது. மேலும் வலதுசாரி தாக்குதல்களுக்கும் பாக்கிஸ்தானின் தீவிரவாத வலதுசாரிகளின் போட்டிக்கும் இலக்காக இருந்து வருகிறது.
4 ஜூலை 2016 அன்று, பாதுகாப்பு வீட்டுவசதி ஆணையம் கடற்கரை அருகில் 5 கி.மீ நீளமுள்ள கடற்கரை அவென்யூவை 'அப்துல் சத்தார் எதி அவென்யூ' என மறுபெயரிடுவதற்கான முடிவை அறிவித்தது.
2017 பிப்ரவரி 28, அன்று, கூகிள் தேடல் இவரது "சிறந்த-திறமையான" முதலுதவி வண்டி சேவையைப் பாராட்டி கூகிள் டூடுல் மூலம் எதியைக் கொண்டாடியது.
கிரிஸ்டியன் எய்க்மன் எழுதிய கட்டுரையான 'சிவப்பு அரிசியை உண்ட மக்கள் தனியே பால் பொருட்களை உண்ட மக்களை விட பெரிபெரிக்கு சகிப்புத் தன்மையை காட்டியதைக் குறுப்பிடும்' கட்டுரை ஒன்றை படித்த பின்னர் பங் அந்த கூறை வேறாக்குவதற்கு முயற்சித்து அதில் வெற்றியும் கண்டார். இதன் மூலம் அமைன் கூட்டத்தைக் கொண்ட பதார்த்தம் வைட்டாமின் எனப்பட்டது. பின்னர் அது வைட்டமின் 3 என அழைக்கப்பட்டது. ஆயினும் அவர் இது தயமின் ஆக இருக்கவேண்டுமென இவர் கருதினார். இது பெரி பெரி எதிர்ப்புக் காரணியாக கூறப்படுகின்றது. இவர் 1911இல் தனது முதலாவது ஆய்வுக் கட்டுரையான டைகைட்ரொபீனைல் அலனின் குறித்த கட்டுரையைப் பிரசுரித்தார். பங் வைட்டமின் 1 போல ஒன்றுக்கு மேற்பட்ட கூறுகள் காணப்படலாம் என நம்பினார். 1912இல் பங் அரச மருத்துவ ஆய்விதழுக்கு எழுதிய ஆராய்ச்சிக் கட்டுரையில் குறைந்தது நான்கு விற்றமின்கள் இருக்கலாம் என முன்மொழிந்தார். அவை, பெரிபெரியைத் தடுப்பது, ஸ்கர்விநோயைத் தடுப்பது, பெல்லாக்ரா நோயைத் தடுப்பது, என்புருக்கி நோயைத் தடுப்பது எனக் காட்டினார். 1912இல் விற்றமின்கள் பற்றி நூல் ஒன்றை வெளியிட்டார்.
பெல்லாக்ரா பற்றிய ஆராச்சிகளை மேற்கொண்ட ஆரம்ப ஆய்வாளராக பங் கொள்ளப்படுகிறார். தானியங்களை இடிக்கும் முறை பெல்லாக்கிரா நோயை உண்டாக்குவதில் பாரிய பங்காளிப்புகளை ஆற்றுவதாக இவர் கருதினார். தானியங்களை இடிக்கும் முறையில் ஏற்படுத்தும் மாற்றம் இந்நோய்ப் பாதிப்பைத் தடுக்கும் என்பதாகக் கூறினார். ஆனால் இந்த விடயம் குறித்து அவரது இந்தக் கட்டுரையில் எந்தக் கவனத்தையும் யாரும் செலுத்தவில்லை.
வைட்டமின்களில் எந்தவொரு நைதரசன் சேர்வையான அமைன் கூட்டமும் இல்லை என்பதல் அதன் ஆங்கிலப் பெயரில் ஆரம்பத்தில் வழங்கப்பட்ட வழக்கில் இறுதியில் இருந்த "" அகற்றப்பட்டு "" என வழங்கப்பட்டது.
1936இல் தயமினின் மூலக்கூற்றுக் கட்டமைப்பை தீர்மானித்தார். இதனை வேறாக்கிய முதல் நபர் இவராக இல்லாத போதிலும் இதன் கட்டமைப்பு இவரால் அமைக்கப்பட்டது.
ஏனைய நோய்களான என்புருக்கி,பெல்லாக்ரா, குளூட்டன் ஒவ்வாமை, ஸ்கர்வி என்பவையும் விற்றமின்களால் குணப்படுத்தக்கூடியவை எனும் எடுகோளை பங் முன்வைத்தார்.
ஏனைய அவசியமான போசணைக் கூறுகளாக மற்றாஇய வைட்டமின்களான 1, 2, , மற்றும் ஆகியவதற்றை அறிவதக்கு இவரது கண்டுபிடிப்புகள் அடிகோலின.
இவர் பாக்கித்தான் துடுப்பாட்ட அணிக்காக ஒருநாள் பன்னாட்டுத் துடுப்பாட்டப் போட்டிகளில் சர்வதேச அளவில் விளையாடி வருகிறார். மேலும் இவர் ஒருநாள் பன்னாட்டுத் துடுப்பாட்டம், முதல் தரத் துடுப்பாட்டம் , பட்டியல் அ துடுப்பாட்டம் மற்றும் இருபது20 ஆகிய போட்டிகளிலும் விளையாடி வருகிறார். இவர் 2008 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 2009 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 2013 ஆம் ஆண்டில் இவர் சர்வதேச அளவில் பாக்கித்தான் அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 2083 ஓட்டங்களையும் , பட்டியல் அ போட்டிகளில் 502 ஓட்டங்களையும் எடுத்தார். மேலும் இவர் 19 வயதிற்கு உட்பட்ட பாக்கித்தான் அணி , பாக்கித்தான் அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார். தனது அறிமுக ஒருநாள் போட்டியில் இவர் பாக்கித்தான் அணியின் வெற்றிக்கு உதவினார்.
2009 ஆம் ஆண்டில் இவர் முதல் தரத் துடுப்பாட்டப் போட்டிகளில் அறிமுகமானார். 2009 இல் நடைபெற்ற குவைத் -இ- அசாம் துடுப்பாட்டக் கோப்பைத் தொடரில் இவர் விளையாடினார்.பெப்ரவரி 4, சியல்கோட் துடுப்பாட்ட அரங்கத்தில் நடைபெற்ற லாகூர் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் இவர் 22 ஓவர்கள் வீசி 87 ஓட்டங்கள் விட்டுக் கொடுத்தார். 1 ஓவர்களை மெய்டனாக வீசி 4 இலக்குகளைக் கைப்பற்றினார். பின் மட்டையாட்டத்தில் 19 பந்துகளில் 8 ஓட்டங்கள் எடுத்து அகமது பந்துவீச்சில் இவர் ஆட்டமிழந்தார். இரண்டாவது ஆட்டப் பகுதியில் 15 ஓவர்கள் வீசி 51 ஓட்டங்களை விட்டுக் கொடுத்தார். இதில் 4 ஓவர்களை மெய்டனாக வீசினார். ஆனால் இலக்கினைக் கைப்பற்றவில்லை. இந்தப் போட்டி சமனில் முடிந்தது.
நவம்பரில், சீனாவின் குவாங்சோவில் நடைபெற்ற ஆசிய விளையாட்டுப் போட்டிகளில் பட்டி பாக்கித்தான் துடுப்பாட்ட அணி சார்பாக விளையாடினார். இதில் 3 வது இடத்திற்காக நடைபெற்ற போட்டியில் இலங்கையை வீழ்த்தி வெண்கலப் பதக்கத்தை வென்றது.
நவீன உட்லேண்ட்ஸ் நகர் அடங்கிய பகுதி 1923 ஆம் ஆண்டில் ஜொகூர்-சிங்கப்பூர் காஸ்வே திறக்கப்பட்டதற்கு சாட்சியாக இருந்தது. ஆரம்பகால உட்லேண்ட்ஸ் பகுதியானது கிராமங்கள் மற்றும் சதுப்பு நிலங்களை உள்ளடக்கியது, அங்கு குடியிருந்தவர்கள் பெரும்பாலும் மார்சிலிங் பகுதியில் பகுதி நேர கடைக்காரர்கள் மற்றும் காய்கறி விவசாயிகளாக வாழ்ந்தனர். அதே நேரத்தில் இரப்பர் தோட்டங்கள் மற்றும் கோழிப்பண்ணைகள் நவீன அட்மிரால்டி அமைந்துள்ள ஜலன் உலு செம்பவாங்கின் நிலப்பரப்பைக் கொண்டுள்ளன. சிங்கப்பூர் வீடமைப்பு வளர்ச்சிக் கழகத்தின் முதல் குடியிருப்புகள் 1972 ஆம் ஆண்டிலிருந்து மார்சிலிங்கின் வடக்கு பகுதியில் கட்டப்பட்டன, உட்லேண்ட்ஸ் மத்திய சாலையில் அமைந்துள்ள உட்லேண்ட்ஸ் பேருந்து நிலையம் 1980ஆம் ஆண்டில் கட்டப்பட்டது.
உட்லேண்ட்ஸ் என்பது சிங்கப்பூரின் வடக்கு பிராந்தியத்தில் அமைந்துள்ள ஒரு திட்டமிடல் பகுதி மற்றும் குடியிருப்பு நகரம் ஆகும். இந்த நகரம் மலேசியாவின் ஜொகூர் பாரு நகரத்துடன், ஜொகூர்-சிங்கப்பூர் காஸ்வே நெடுஞ்சாலைப்பாலம் வழியாக இணைக்கப்பட்டுள்ளது. இது வடக்கு பிராந்தியத்திற்கான பிராந்திய மையமாகும் .
உட்லண்ட்ஸ் திட்டமிடல் பகுதியின் எல்லைகளாக கிழக்கே செம்பவாங், தெற்கே மண்டாய், மேற்கே சுங்கெய் காடுட் மற்றும் வடக்கே ஜொகூர் பாரு ஆகியவை அமைந்துள்ளன. உட்லேண்ட்ஸ் புது நகர் பகுதி உட்லேண்ட்ஸ் திட்டமிடல் பகுதிக்குள் அமைந்துள்ளது.
1988ஆம் ஆண்டிற்கு முன்னர், உட்லேண்ட்ஸ் புக்கிட் பாஞ்சாங் தனித்தொகுதி மற்றும் செம்பவாங் தனித்தொகுதி என பிரிக்கப்பட்டு வந்தது. பின்னர் இது வளர்ச்சியின் பொருட்டு 1991 இல் செம்பவாங் குழுத்தொகுதி உடன் இணைக்கப்பட்டது.
வளரும். இதன் வாழ்நாள், நண்டின் வாழ்நாளை ஒத்துக் காணப்படுகிறது. நண்டுகளின் வாழ்நாளானது 1-2 வருடங்கள் இருக்கும். பச்சை நண்டுகளின் இனப்பெருக்க விகிதத்தை இந்த மீனினத்தைக்கொண்டு கட்டுபடுத்த பயனாகிறது. எனினும், இக்கட்டுப்படுத்துதல் உயிரின அறிஞர்களிடையே கருத்து வேறுபாடுகளைக் கொண்டுள்ளது.
நண்டுக்குள் வந்த சாக்குகலனா உயிரணுக்கள், நண்டின் இரைப்பையின் மேல் பொருந்தி, உருண்டையாக இருக்கும் பகுதியிலிருந்து வேர்கள் வளர்வதைக் காணலாம். சிலகாலம் பொறுத்து, அது கீழ்நோக்கி நகர்ந்து, வளைவான இடத்திற்கு முன் வந்து நிலைக்கும். இது முதிர்நிலையிலே, நண்டின் அடிவயிற்றிலே, ஒரு பை வடிவான கட்டிபோல, வெளியே புடைத்துக் கொண்டு இருக்கும். இந்தப் பையானது, ஒரு காம்பு போன்ற பாகத்தால், நண்டின் உடம்பில் பொருந்தி இருக்கும். அந்தக் காம்பில் இருந்து, பல கிளைகள், வேர்கள் போல, நண்டின் உடம்பிலே, பல இடங்களில் பரவி இருக்கும். இவ்வேர்கள் வழியாகத் தான், இப்பிராணியின் உணவை உறிஞ்சும். அப்பையிலே முட்டைகள் நிறைந்து காணப்படும். ஒவ்வொரு முட்டையும், 'நாப்பிளியஸ்' என்னும் 'லார்வா'வாகவும், அதன் பிறகு, 'சைப்பிரிஸ்' என்னும் 'லார்வா'வாகவும் முதிரும் வளரியல்பு கொண்டு விளங்குகிறது.
சாக்குலைனா என்னும் கொட்டலசு, கடல் நண்டின் உடலில் ஒட்டிக் கொண்டு இருக்கும் புற ஒட்டுண்ணி ஆகும். கடல் நண்டுகளைப் பற்றிக்கொண்டு, அவற்றின் உடலிலே ஒட்டிக்கொண்டு, முக்கியமாக இரத்தத்திலிருந்து, தனக்குத் தேவையான உணவுப்பொருளை உறிஞ்சி வாழும் இயல்புடைய ஒட்டுண்ணி ஆகும். கடல் நண்டுகளில் பாதிக்கும் மேற்பட்ட உயிரினங்களில், இந்த ஒட்டுண்ணிகள் காணப்படுகின்றன. சாக்குலைனா ஓட்டுண்ணி ஆயினும், உருவே தெரியாதபடி, மிகவும் மாறுதல் அடைந்த உருவத்தினைப் பெற்றிருக்கிறது. இந்த ஒட்டுண்ணிக்கு உணவுப்பாதையோ, இதயமோ, கண்போன்ற உறுப்புக்களோ இல்லை. உருவம் இல்லாத, ஒரு பை போன்ற கழலையாக மாறி, அமைந்து இருக்கும்.
100 நூற்றுக்கும் மேற்பட்ட, சாக்குலைனா இனங்கள் கண்டறியப்பட்டு, ஏற்றுக் கொள்ளப் பட்டுள்ளன. அவற்றின் விலங்கியல் வகைப்பாட்டுப் பெயர்கள் கீழே கொடுக்கப்பட்டு உள்ளன.
அத்ரியன் பாங் இயோவ் சூன் 1966 சனவரி 8 அன்று இவர் மலேசியாவில் பிறந்த சிங்கப்பூர் முன்னாள் நடிகர் ஆவார். பொழுதுபோக்கு நிறுவனத்தின் கீழ் ஒரு நிகழ்ச்சியாளர் மற்றும் ஒப்பந்த கலைஞர் மற்றும் 1990 முதல் 2010 வரை மீடியா கார்ப் என்ற நிறுவனத்தின் முழுநேர கலைஞர் ஆவார்.1990 களில் மீடியா கார்ப் மற்றும் எஸ்.பி.எச் மீடியாவொர்க்ஸ் தயாரித்த சில ஆங்கில மொழி மற்றும் சீன மொழி தொலைக்காட்சி நாடகங்களில் நடித்து சிங்கப்பூர் தொலைக்காட்சியில் முதன்முதலில் முக்கியத்துவம் பெற்றார். அப்போதிருந்து, அவர் நிகழ்ச்சி நடத்துவதிலும் மற்றும் அரங்கத் தயாரிப்பில் பன்முகப்படுத்தப்பட்டார். மிக சமீபத்தில், கிறிஸ் ஹெம்ஸ்வொர்த் மற்றும் வாங் லீ ஹோம் நடித்த ஹாலிவுட் கணினி குற்றப் பின்னணித் திரைப்படமான பிளாக்ஹாட் என்றப் படத்தில் அவர் ஒரு சிறிய பாத்திரத்தில் நடித்தார். 2010 ஆம் ஆண்டில், மீடியாக்கார்ப் உடனான தற்போதைய ஒப்பந்தம் மார்ச் மாதத்தில் காலாவதியான பிறகு, சோதனை ரீதியாக மீடியா கார்பை விட்டு வெளியேறுவதாக பாங் அறிவித்தார்.
நாடு திரும்பியதும், பாங் மீடியாக்கார்ப் நிறுவனத்தில் சேர்ந்தார். பின்னர் 2001 ஆம் ஆண்டில் எஸ்.பி.ஹெச் மீடியாவொர்க் என்ற புதிய நிறுவனம் நிறுவப்பட்டபோது பாங் அதில்ஒரு தயாரிப்பாளர் மற்றும் தொகுப்பாளராக மாறினார். 2001 ஆம் ஆண்டில் அவர் தனது குடும்பத்தினருடன் நிரந்தரமாக சிங்கப்பூருக்கு திரும்பினார். எஸ்.பி.ஹெச் மீடியாவொர்க் தொலைகாட்சியில் தனது பணியின் மூலம் அவர் விரைவில் தன்னை ஒரு சிங்கப்பூர்காரராக நிலைநிறுத்திக் கொண்டார். 2005 ஆம் ஆண்டில் மீடியாக்கார்ப் உடன் இணைவதற்கு முன்பு. பல்துறை திறமை வாய்ந்த அவர் தொலைகாட்சியின் இறுதித் தயாரிப்பான "சிக்ஸ் வீக்ஸ்" என்ற நிகழ்ச்சியில் துரியன் கிங் என்ற நகைச்சுவை பாத்திரத்தின் மூலம் முக்கிய நடிகர், நிகழ்ச்சியாளர் மற்றும் நடிப்பு போன்றவற்றில் சிறந்து விளங்கினார். "சிக்ஸ் வீக்ஸ்" என்ற நிகழ்ச்சியின் இணை எழுத்தாளர் மற்றும் அவரது சொந்தக் கற்பனையின் மூலம் தொடக்கத்திலிருந்து முடிவுவரை இதன் படைப்பு செயலக்கத்தின் ஒரு பகுதியாக இருந்தார்.
பாங் மலேசியாவின் மலாக்காவில் பிறந்தார். ஆங்கிலோ-சீன பள்ளி மற்றும் ஆங்கிலோ-சீன இளையோர் கல்லூரியில் கல்வி பயின்றார் . அவர் பிரிட்டனில் உள்ள கீல் பல்கலைக்கழகத்தில் சட்டப் பட்டம் பெற்றார் என்றாலும், அவர் பயிற்சி செய்யவில்லை, அதற்கு பதிலாக பப்வித்தில் உள்ள ஆர்ட்ஸ் சர்வதேச பயிற்சி மையத்தில் திரைப்படம், தொலைக்காட்சி, வானொலி மற்றும் மேடை பயிற்சி போன்ற பயிற்சிகளை பெற்றார். சிங்கப்பூர் திரும்புவதற்கு முன்பு பிரித்தன் நாடகத்திலும் தொலைக்காட்சியிலும் பல ஆண்டுகள் பணியாற்றினார். அவர் பிரித்தனில் வசிக்கும் போது, அவர் எப்போதாவது நிகழ்ச்சிசிகளுக்காக சிங்கப்பூர் திரும்புவார், அங்கு சிங்கப்பூர் நகைச்சுவைத் திரைப்படமான பாரெவர் பீவர் என்றப் படத்தில் நடித்தபோது சிங்கப்பூர் மக்களின் கவனத்தை ஈர்த்தார்.
இணைப்பிற்குப் பிறகு மீடியாக்கார்ப் நிறுவனத்தில் மீண்டும் பணியில் சேர்ந்தார். அவர் 2005 ஆம் ஆண்டில் மீடியாக்கார்ப் சேனல் 8 இல் சீன நாடகங்களில் தோன்றினார், அதாவது 2005 ஆம் ஆண்டில் பெரிய பெற்றி பெற்ற "போர்ட்ரெய்ட் ஆஃப் ஹோம்" என்ற நாடகத்தில் அவரது விசித்திரமான "டாடி" என்ற பாத்திரச் சித்தரிப்பு அவருக்கு ஸ்டார் விருதுகள் 2005 சிறந்த நடிகருக்கான பரிந்துரையைப் பெற்றது. மாண்டரின் மொழியை விட ஆங்கிலத்தில் நங்கு பேசுபவர் என்றாலும் அவர் இந்த பாராட்டுக்களைப் பெற்றார். உண்மையில், அவர் இந்த நிகழ்ச்சியில் நடிக்க மிகவும் சிரமப்பட்டதாக ஒப்புக்கொண்டார். மிகவும் மேற்கத்தியமயமாக்கப்பட்ட ஒருவரை விவரிக்க அவர் தன்னை 'கென்டாங்', என மலாய் சொல்லில் என்று வர்ணிக்கிறார்.
ஒடிசாவின் பூரி மாவட்டத்தில் பான்பூரில் ஸ்ரீதர் தாஸ் மற்றும் இந்து தேவி ஆகியோருக்கு ஏப்ரல் 26, 1936 அன்று தாஸ் பிறந்தார். அவரது தந்தை ஸ்ரீதர் தாஸ், ஒரு சிறந்த கல்வியாளர் ஆவார். அப்போது பான்பூர் உயர்நிலைப்பள்ளியில் கற்பித்தார். பான்பூர் ஒரு கிராமம் மற்றும் தாஸ் உள்ளூர் 'வடமொழி' பள்ளியில் படித்தார். ஸ்ரீதர் அங்குள்ள கிறிஸ்து கல்லூரியில் பேராசிரியராக கட்டாக்கிற்கு சென்றார். குடும்பம் 1948 இல் அங்கு சென்றது. ஜெ.பி. மிஷன் பள்ளியில் சேர்ந்தார் மற்றும் அங்கு படித்து மெட்ரிகுலேஷன் தேர்வில் தேர்ச்சி பெற்றார் . அவர் தனது இடைநிலை கல்வியை கிறிஸ்து கல்லூரியில் படித்தார். மற்றும் கட்டாக் ராவன்ஷா கல்லூரியில் இளங்கலை பட்டம் பெற்றார். அவர் ஒரு நல்ல மாணவராக இருந்தார். மற்றும் அனைத்து தேர்வுகளிலும் உயர் பதிப்பெண்களைப் பெற்றார். அரசியல் அறிவியலில் தனது முதுகலை படிப்பைத் தொடர, அலகாபாத் சென்றார். அவர் 1957 இல் முதுகலை படிப்பில் தேர்ச்சி பெற்றார். வெற்றிகரமான மாணவர்களின் பட்டியலில் முதலிடம் பிடித்தார்.
தாஸ் தனது பள்ளி நாட்களிலிருந்தே கவிதை எழுதத் தொடங்கினார். மேலும் அவரது ஆரம்பகால கவிதைகளில் ஒன்று புகழ்பெற்ற ஒடியா இலக்கிய இதழான கும்கூமில் 1949 இல் பதின்மூன்று வயதாக இருந்தபோது வெளியிடப்பட்டது. அவர் தொடர்ந்து ஒடியா இலக்கிய பத்திரிகைகளுக்கு பங்களித்தார். மற்றும் அக்காலத்தின் பல இலக்கிய வெளிச்சங்களுடன் இடத்தைப் பகிர்ந்து கொண்டார். 1951 ஆம் ஆண்டில், கட்டாக்கின் ஒடிசா பப்ளிஷிங் ஹவுஸால் வெளியிடப்பட்ட ஸ்டாபகா (அதாவது 'பூச்செண்டு' என்ற தலைப்பில் அவரது 39 கவிதைகளின் தொகுப்பை அவர் வெளியிட்டார். அவர் தொடர்ந்து கவிதை எழுதுகிறார் மற்றும் ஒடியா கவிதைகளில் ஒரு முக்கிய இளம் குரலாக கருதப்பட்டார். இருப்பினும், அவர் அலகாபாத்திற்கு குடிபெயர்ந்தபோது எழுதுவதை நிறுத்தினார். அவரது அடுத்த கவிதைத் தொகுப்பு 1971 இல் மட்டுமே வெளிவந்தது.
சமூக மற்றும் கலாச்சார இயக்கங்களில் தீவிரமாக பங்கேற்றார். இவரது எழுத்துக்கள் இந்தி, ஆங்கிலம் மற்றும் பிற இந்திய மொழிகளில் பரவலாக மொழிபெயர்க்கப்பட்டு அவருக்கு தேசிய அங்கீகாரம் கிடைக்கப் பெற்றார். அவரது எழுத்துக்களுக்கான விருதுகள் அவருக்கு வழங்கப்பட்டுள்ளன. அவற்றில் முக்கியமானவை அவரது கவிதைகளுக்கான மத்திய சாகித்ய அகாதமி விருது . நாடகங்களுக்கான நந்திகர் விருது, சிறுகதைகளுக்கான சரலா விருது மற்றும் அவரது கவிதைக்கு சரஸ்வதி சம்மன் . விருது போன்றவை ஆகும். அவர் இலக்கிய, கலாச்சார மற்றும் தொண்டு நிறுவனங்களுடன் இணைந்திருக்கிறார். மேலும் இந்த அமைப்புகளின் உறுப்பினர் / அலுவலக உரிமையாளராகவும் இருந்துள்ளார். சரலா விருது - 1998 வழங்கப்பட்டது.
ஜெகன்னாத் பிரசாத் தாஸ் இவர் ஒடிசா மாநிலத்தைச் சேர்ந்த ஒரு சிறந்த இலக்கிய எழுத்தாளர் ஆவார். இவர், ஒடியா இலக்கியத்தில், நாற்பது ஆண்டுகளுக்கும் மேலாக பங்களித்து வருகிறார். இவரது படைப்புகளில், கவிதைகள், நாடகங்கள், சிறுகதைகள், புதினம், கட்டுரைகள், சிறுவர் கவிதைகள் மற்றும் கேலித்துணுக்குகள் ஆகியவை அடங்கும். மேலும், இவர், இலக்கியப் படைப்புகளை வெவ்வேறு மொழிகளில் இருந்து ஒடியா மற்றும் ஆங்கில மொழிகளில் மொழிபெயர்த்துள்ளார். ஒடிசன் கலை குறித்து விரிவான ஆராய்ச்சி மேற்கொண்ட அவர், ஒடிசா மாநிலத்தின் சித்திரக் கலைகள் குறித்து மூன்று படைப்புகளை வெளியிட்டுள்ளார். அவர் ஓவியங்களையும் வரைந்துள்ளார். நாடக மேடையில் மற்றும் திரைப்படங்களில் நடித்துள்ளார்.
அலகாபாத் பல்கலைக்கழகத்தில் உதவி பேராசிரியராக ஒரு சுருக்கமான கற்பித்தல் பணியுடன் தனது வாழ்க்கையைத் தொடங்கிய அவர், இந்திய நிர்வாக சேவையில் சேர்ந்தார். மேலும் ஒடிசா அரசு மற்றும் மத்திய அரசில் பல முக்கியமான பதவிகளை வகித்தார். அரசு சேவையில் இருந்து முன்கூட்டியே ஓய்வு பெற்ற பின்னர் தில்லியில் குடியேற அவர் தேர்வு செய்துள்ளார். மேலும் அவர் வசிக்கும் நகரத்தின் கலாச்சார மற்றும் சமூக வாழ்க்கையில் நன்கு அறியப்பட்ட நபராக உள்ளார்.
இந்த ஆரம்ப கவிதைகளை இளமைப் பருவமாகக் கருதி தாஸ் தனது பிற்காலத் தொகுப்புகளில் சேர்க்கவில்லை. இருப்பினும், அவரது ஆரம்பகால கவிதைகளின் பல வாசகர்கள் அந்த கவிதைகளின் சொற்களை இன்னும் நினைவில் வைத்திருக்கிறார்கள், மேலும் அவரது கவிதைகளின் சடலத்திலிருந்து அவை விலக்கப்படக்கூடாது என்று நினைக்கிறார்கள்.
சுமன்யு சத்பதி அவர் மீது எழுதிய ஒரு குறுகிய சுயசரிதை துண்டுக்கு தி ஆர்ட்டிஸ்ட் ஏஸ் பொலூமெடிஸ் என்று பெயரிட்டதில் ஆச்சரியமில்லை. ஏனெனில் கிரேக்க வார்த்தையான இதற்கு பல மனப்பான்மை அதாவது பல திறமைகள் உள்ளடக்கிய என்ற பொருள் உள்ளது.
தமிழக எல்லைக்கு அருகில் அமைந்துள்ள கொழிஞ்சாம்பாறை உட்பட்ட 11-வருவாய் கிராமங்களின் பெயர்களின் கடைசி “பதி” என்ற வார்த்தையில் முடியும். “பதி” என்றால் வனம் அல்லது காடு என்று பொருள்படும். இந்த கிராமம் தமிழக கேரள எல்லையில் அமைந்துள்ளது. இதன் பூர்வீக குடிகளாக அதிகம் தமிழ் , மற்றும் தெலுங்கு கலந்த தமிழ் பேசும் மக்களும் மலையாளம் பேசும் மக்களுமாக இந்த பகுதியயில் குறைந்த அளவிலே மக்கள் வாழ்ந்திருந்தார்கள். 18-ஆம் நூற்றாண்டின் ஆரம்பத்தில் இருந்து அண்டை மாநிலமான தமிழ் நாட்டில் இருந்து விவசாயத்திற்காகவும் வேறு வேலைகளுக்காகவும், பலதரப்பட்ட மக்கள் இங்கு வந்து குடியேறினர். அவ்வாறு இந்த பகுதியில் குடியேறி வாழ்ந்த மக்கள் கூட்டு கலாச்சாரத்தின் உடமைகள் ஆயினர்.
கொழிஞ்சாம்பாறைக்குட்பட்ட எருத்தேன்பதி, கோழிப்பதி,என்ற இரண்டு ரெவன்யு கிராமங்கள் உட்பட்டது தான் எருத்தேன்பதி பஞ்சாயத்து. இந்த இரண்டு கிராமங்ளும் தமிழக எல்லைக்கு அருகில் அமைந்துள்ளன. அதன் காரணமாகவே இப்பகுதி மக்கள் ஒரு கலப்பு அல்லது கூட்டு கலாச்சாரத்திற்க்கு சொந்தக் காரர்களாக இருக்கிறார்கள். இந்த மக்களின் பழக்க வழக்கங்கள், ஆச்சார அனுஷ்டானங்கள், தமிழக கலாச்சாரத்தோடு நெருங்கிய தொடர்பு கொண்டுள்ளது. இப்பகுதியில் குறைந்தது 50% சதவீத மக்கள் தமிழ் மொழிழை பேசுகின்றனர். இவர்களின் தாய் மொழி மலையாலமாக இருந்தாலும். தமிழ் மொழியின் தாக்கம் மிக அதிகமாக காணப்படுககிறது.
மேற்கில் நீலகிரி மலைக்கும் ஆனைமலைக்கும் மத்தியில் பாலக்காட்டின் கோடியில் கடல் பரப்பிலிருந்து ஏறக்குறைய 180-மீட்டர் உயரத்தில் அமைந்துள்ளது எருத்தேன்பதி பஞ்சாயத்து இப் பஞ்சாயத்தில் எருத்தேன்பதி, கோழிப்பதி, என்ற இரண்டு வருவாய் கிராமங்கள் உள்ளன. இப் பஞ்சாயத்தில் மத்திய பாகத்தில் பருத்தி சாகுபடி செய்ய தகுந்த கருமண் உள்ளது. மேலும் மத்திய பாகத்தில் நிலத்தடி நீர் அதிகமாக காணப்படுகிறது. பருவகாலங்களிலும் மழை குறைவாகவே கிடைக்கிறது. பெரும் பாலும் இங்கு வறண்ட காலநிலையே எப்பொழுதும் காணப்படடுகிறது.
எருத்தேம்பதி என்பது கேரள மாநிலம் பாலக்காடு மாவட்டத்தில் சித்தூர் வட்டத்தில் கொழிஞ்சாம்பாறைக்குட்பட்ட மூன்று கிராம பஞ்சாயத்துகளில் ஒன்று. எருத்தேன்பதி பஞ்சாயத்தின் பரப்பளவு 36.93 ச.கிமீ ஆகும்.வடக்கில் வடகரப்பதி பஞ்சாயத்தும், தெற்க்கு கொழிஞ்சாம்பைற பஞ்சாயத்தும், கிழக்கில் பொள்ளாச்சி தாலுக்கும்,மேற்க்கு கொழிஞ்சாம்பாறை பஞ்சாயத்தும், எருத்தேன்பதி பஞ்சாயத்தின் எல்லைகளாக உள்ளன.
மன்னர் ஆட்சி காலத்திலேயே இப் பஞ்சாயத்தில் உள்ள ராமவர்மபுரம் புதுர், வண்ணாமடை போன்ற இடங்களில் அரசாங்கத்தின் வகையில் ஒரு கச்சேரியும்,ஒரு ஆரம்ப பள்ளியும் அரசாங்க நிலத்தில் அமைந்திருந்தன. கல்வி அறிவில் இப்பககுதி மக்கள் மிகவும் பின்தங்கியிருந்தனர். கோயம்புத்துர் மறைமாவட்டத்தின் கீழ் உள்ள செயின்ட் பீட்டர் அப்பர் பிரைமரி பள்ளிக்கூடம்.
கேரளத்தில் மட்டும் குறைவாக காணப்படும் கவுண்டர் இன மக்கள் இங்கு ஏராளமாக உள்ளனர். இவர்களின் பூர்வீகம் தமிழகம். இங்குள்ள மக்ககளின் முக்கய தொழில் விவசாயம் ஆகும். கேரளாவின் மற்ற பகுதிகளில் காணப்படாத கரும்பு,பருத்தி, நிலக்கடலை போன்ற பயிர்கள் இங்கு முக்கியமாக பயிரிடப்படுகிறது. தமிழக விவசாய முறைகளே இங்கு கடைபிடிக்கபடுகிறது.
இந்த பஞ்சாயத்தின் ஆரம்ப கல்விக்காக தன் நிகரில்லாத பெரும்பங்களிப்பை தந்து மிகப் பெரும் சேவை செய்துள்ளது.பின்னர் தான் வண்ணாமடையிலும் ,ராமவர்மபுரம் புதுரிலும் ஒவ்வொரு ஆரம்ப பள்ளியை அரசு நிறுவியது.
கேரளத்தின் மற்ற பகுதிகளில் அறியபடத்ததும் ,கொண்டாடப்படாத்ததுமான , பொங்கள், சூரன்போர், உறியடி , போன்ற பண்டிகைகள் இங்கு எல்லோரும் உற்ச்சாகத்தோடு விமர்சையாக கொண்டாடுகிறார்கள்.
மாகாணத்தின் பொருளாதாரம் பெரும்பாலும் வேளாண்மையை அடிப்படையைக கொண்டது ஆகும். ஒர்துவில் ஹேசல்நட்ஸ் ( குறுமர வகையின் உணவாகக் கொள்ளத்தக்க செம்பழுப்பு நிறக் கொட்டை ) பிரபலமானது . ஒட்டுமொத்தமாக துருக்கி உலகின் ஹேசல்நட்ஸில் 70 சதவிகிதத்தை உற்பத்தி செய்கிறது, மற்றும் துருக்கியின் முக்கிய உற்பத்தியாளராக ஒர்து உள்ளது, இது ஆண்டுக்கு 150,000-180,000 டன்கள் உற்பத்தி செய்கிறது. இது துருக்கியின் மொத்த உற்பத்தியில் 30% ஆகும். ஹேசல்நட்ஸ் உற்பத்தி ஒர்துவின் விளைநிலங்களில் 88% பயிரிடப்படுகின்றன. மீதமுள்ள விளை நிலங்களில் முக்கியமாக சோளம் மற்றும் கோதுமை வயல்களாக உள்ளன. மாகாணத்தின் விளைநிலங்களில் 0.1% மட்டுமே உள்ளடக்கியுள்ள நிலையில், ஒர்துவின் கிவி உற்பத்தி யலோவாவுக்குப் பிறகு நாட்டில் இரண்டாவது இடத்தை வகிக்கிறது. துருக்கியில் உற்பத்தி செய்யப்படும் தேனில் 12.8% இங்கு உற்பத்தி செய்யப்படுகிறது. ஒர்துவிலும் தேனீ வளர்ப்பு என்பது ஒரு முக்கியமான தொழிலாக உள்ளது.
ஒர்து பகுதியில் உள்ள கருங்கடல் கடற்கரை மற்றும் அதன் பின்னால் உள்ள மலைகள், வரலாற்று ரீதியாக உள்ள விவசாய மற்றும் மீன்பிடி பகுதிகள் போன்றவற்றால் அண்மைய ஆண்டுகளில், சுற்றுலா அதிகரித்துள்ளது. முக்கியமாக உருசியா மற்றும் சியார்சியாவிலிருந்து கணிசமாக வருகிறார்கள். இப் பயணிகள் ஒர்துவின் கருங்கடல் கடற்கரையில் உள்ள சில சிறந்த கடற்கரைகள், ஆறுகள் மற்றும் பசுமையான மலைகள், உயர் மேய்ச்சல் நிலங்களில் நடப்பது போன்றவை துருக்கிய விடுமுறை நாட்களில் பிரபலமான பயணமாகும். அதிக உயரமான இடங்களில் காடுகள் உள்ளன.
ஒர்து மாகாணம் என்பது துருக்கியின் ஒரு மாகாணம் ஆகும். இது துருக்கியியல் கருங்கடல் கடற்கரையை ஒட்டி அமைந்துள்ளது. அதன் அருகிலுள்ள மாகாணங்களாக வடமேற்கில் சாம்சூன் மாகாணம், தென்மேற்கில் டோகாட் மாகாணம், தெற்கே சிவாஸ் மாகாணம் மற்றும் கிழக்கில் கீரேசன் மாகாணம் ஆகியன உள்ளன. அதன் வாகன பெயர்பலகை குறியீட்டு எண் 52 ஆகும். இந்த மாகாணத்தின் தலைநகரமாக ஒர்து நகரம் உள்ளது.
ஒர்து என்பது தற்போதைய துருக்கிய மொழியில் 'இராணுவம்' என்ற சொல்லாகும், முதலில் 'இராணுவ முகாம்' என்று பொருள்படும், ஒட்டோமான் பேரரசின் போது இன்றைய நகரத்திற்கு அருகில் ஒரு இராணுவ புறக்காவல் அமைக்கப்பட்டது. இதிலிருந்து நகரமும், பின்னர் மாகாணம், இந்தப் பெயரைப் பெற்றன.
மெலட் ஆறு, போலமன் ஆறு, எலெகாய் ஆறு, டர்னாசுயு நீரோடை, அகோவா நீரோடை மற்றும் சிவில் நீரோடை ஆகியவை மாகாணத்தில் பாயும் முக்கிய ஆறுகள் ஆகும். மாகாணத்தின் நில அமைப்பு ஏரிகள் உருவாவதற்கு ஏற்றவை அல்ல, காகா ஏரி மற்றும் உலுகல் ஏரி ஆகிய இரண்டு பெரிய ஏரிகள் மட்டுமே ஒர்துவில் உள்ளன.
இந்த மாகாணத்தில் பெரும்பாலும் செப்னி துருக்கியர்கள் மற்றும் பிற ஓகுஸ் துருக்கியர்கள் வாழ்கின்றனர். மேலும் இந்த மாகாணம் சிறுபான்மையினரான செவனேபுரி ஜார்ஜியர்களின் தாயகமாகும் .
சமீபத்திய தசாப்தங்களில், ஒர்துவிலிருந்து பலர் துருக்கியியன் இசுதான்புல், புர்சா, சாம்சூன், சாகர்யா போன்ற நகரங்களுக்கோஅல்லது வெளிநாடுகளுக்கோ வேலைக்காக குடிபெயர்ந்துள்ளனர்.
அவர் தனது பள்ளி நாட்களிலேயே கவிதைகளை எழுதத் தொடங்கினார். அவரது வெளியிடப்பட்ட முதல் படைப்பான சலப கீதம் 1957இல் வெளிவந்தது. இதன் பின்னர் மேலும் பத்து கவிதை புத்தகங்களையும் மூன்று கட்டுரைத் தொகுப்புகளையும் வெளியிட்டார். மலையாளத்தில் புதுமைக் கவிதைகளின் முன்னோடியாகவும், மலையாள இலக்கியத்தில் நவீனத்துவ இயக்கத்தின் நிறுவனர்களில் ஒருவராகவும் பல விமர்சகர்களால் இவர் கருதப்படுகிறார். 1960களின் முற்பகுதியில் மாத்ருபூமி வார இதழில் வெளியிடப்பட்ட கன்வான் மற்றும் ஆயிரத்து தொள்ளாயிரத்து அறுபத்து மூன்று என்ற கவிதை எலியட்டின் செல்வாக்கை வெளிப்படுத்தியது. மேலும், இவரை ஒரு நவீன கவிஞராக நிறுவியது. சபலமே யாத்ரா என்ற படைப்பு அவருக்கு பல விருதுகளைப் பெற்றுத் தந்தது. பலராலும் ஏற்றுக்கொள்ளப்பட்ட இந்த இவரது மகத்தான படைப்பு 1985 இல் வெளியிடப்பட்டது. அவரது இரண்டு படைப்புகள், "நாடன் சிந்துகள்" மற்றும் "பக்கலருத்திக்கு முன்பு" ஆகியவை அவரது மரணத்திற்குப் பிறகு வெளியிடப்பட்டன.
கக்காடு 1985 ஆம் ஆண்டில் சபலமே யாத்ரா என்ற படைப்பிற்காக ஒடக்குழல் விருதைப் பெற்றார். அதே ஆண்டு கவிதா என்ற கவிதைத் தொகுப்பிற்கான செருகாடு விருதும் கிடைத்தது. கேரள சாகித்ய அகாதமி 1986 ஆம் ஆண்டில் கவிதைக்கான வருடாந்திர விருதுக்கு சபலமே யாத்ராவைத் தேர்ந்தெடுத்தது. மேலும் அவர் 1986 ஆம் ஆண்டில் மேலும் ஒரு விருதைப் பெற்றார் வயலார் விருது, சபலமே யாத்ரா மீண்டும் அவருக்கு மரியாதையை பெற்றுத் தந்தது. மூன்று ஆண்டுகளுக்குப் பிறகு, 1989 ஆம் ஆண்டு ஆசான் சமாரக கவிதா புரஸ்காரத்தை மரணத்திற்குப் பின் கௌரவமாகப் பெற்றார்.
நாராயணன் நம்பூதிரி கக்காடு , பொதுவாக என்.என். கக்காடு என்று அழைக்கப்படும் இவர் மலையாள மொழியின் இந்தியக் கவிஞர் ஆவார். சபலமே யாத்ரா, பத்தலதிண்டே முழக்கம் மற்றும் சங்கதம் போன்ற படைப்புகளுக்குப் பெயர் பெற்ற இவர் சமசுகிருத அறிஞராகவும் இருந்துள்ளார். ஓவியம் மற்றும் இசையில் தேர்ச்சி பெற்றவர் என்றும் அறியப்படுகிறது. ஒடக்குழல் விருது, ஆசான் சமாரக கவிதா புரஸ்காரம், கவிதைக்கான கேரள சாகித்ய அகாடமி விருது மற்றும் வயலார் விருது உள்ளிட்ட பல விருதுகளைப் பெற்றுள்ளார்.
கக்காடு அரசியலிலும் ஈடுபட்டுள்ளார்.இந்திய தேசிய காங்கிரசின் உறுப்பினராகத் தொடங்கி, பின்னர், இந்திய பொதுவுடமைக் கட்சிக்கு நகர்ந்தார். இவர் கம்யூனிஸ்ட் பதாகையின் கீழ் பாலுசேரியிலிருந்து மலபார் மாவட்ட வாரியத் தேர்தலில் போட்டியிட்டு தோல்வியுற்றார். அகில இந்திய வானொலி பணியாளர்கள் சங்கத்தின் அலுவலக பொறுப்பாளராக இருந்தார். கேரள சாகித்ய அகாதமி, கேரள சாகித்ய சமிதி, வல்லத்தோல் வித்யாபீடம், சாகித்ய பிரவர்தக சககாரண சங்கம் ஆகிய சபைகளிலும் இருந்ந்தார்.